text: Marató de contes per col·laborar amb el projecte del Centre Kurmi de Bolívia - Canal Terrassa
  Marató de contes per col·laborar amb el projecte del Centre Kurmi de Bolívia
  FrancescData: 14/11/18
  Tres cooperatives d'ensenyament de la ciutat, Escola Crespinell, Escola el Cim i Escola Tecnos, juntament amb Contes per a créixer i Vet aquí que han organitzat aquest passat diumenge la Marató de contes.
  El lloc triat ha estat el Centre de Documentació i Museu Tèxtil i també amb la realització de diversos tallers a l'espai exterior del museu.
  L'objectiu d'aquesta marató era el de passar una bona estona en família tot col·laborant en el projecte del Centre Kurmi de la ciutat d'El Alto (Bolívia), a qui s'ha lliurat íntegrament la recaptació aconseguida.
  Per aquest motiu, els infants tenien l'entrada gratuïta i el preu de l'entrada dels adults era de 5 euros. El grup d'escoles cooperativa es plantejava l'activitat com una oportunitat perquè la participació fos un «exemple dels valors que les nostres escoles intenten transmetre».